CELEX: 62010CO0613
Language: sl
Date: 2011-04-15 00:00:00
Title: Sklep Sodišča (sedmi senat) z dne 15. aprila 2011. # Danilo Debiasi proti Agenzia delle Entrate, Ufficio di Parma. # Predlog za sprejetje predhodne odločbe: Commissione tributaria provinciale di Parma - Italija. # Predlog za sprejetje predhodne odločbe - Očitna nedopustnost. # Zadeva C-613/10.

Sklep Sodišča (sedmi senat) z dne 15. aprila 2011 – Debiasi proti Agenzia delle Entrate, Ufficio di Parma
      (Zadeva C‑613/10)
      „Predlog za sprejetje predhodne odločbe – Očitna nedopustnost“
      Vprašanja za predhodno odločanje – Dopustnost – Vprašanja, postavljena brez zadostne opredelitve dejanskega in pravnega okvira – Očitna nedopustnost (člen 267 PDEU; Poslovnik Sodišča, člena 92(1) in 103(1) (Glej točke od 19 do 32 in izrek.)
      Predmet 
      
         
               Predlog za sprejetje predhodne odločbe – Commissione tributaria provinciale di Parma – Razlaga člena 13(A) Direktive 77/388/EGS:
                  Šesta direktiva Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka
                  na dodano vrednost: enotna osnova za odmero (UL, posebna izdaja v slovenščini, poglavje 9, zvezek 1, str. 23) – Odbitek vstopnega
                  davka – Javne in zasebne zdravstvene ustanove, ki opravljajo oproščeno dejavnost – Nacionalna zakonodaja, ki izključuje pravico
                  do odbitka davka, povezanega z nabavo blaga ali storitev, ki se uporabljajo za navedene oproščene dejavnosti.
               
            Izrek 
      Predlog za sprejetje predhodne odločbe, ki ga je vložila Commissione tributaria provinciale di Parma (Italija) z odločbo z
         dne 7. julija 2010, je očitno nedopusten.